เยาวชนศึกษาสันติวิธีวอนชาวสีลม อดกลั้นไม่ยั่วยุ นปช.
22 เม.ย. 53 - กลุ่มเยาวชนศึกษาสันติวิธี (ยศส.) ออกจดหมายเปิดผนึกถึงประชาชนชาวสีลม วอนขอให้อดกลั้นไม่ยั่วยุ หลีกเลี่ยงการเผชิญหน้ากับกลุ่ม นปช.สืบเนื่องจากการชุมนุมของกลุ่มแนวร่วมประชาธิปไตยขับไล่เผด็จการแห่งชาติ (นปช.) ในบริเวณย่านสีลม จนเป็นเหตุให้การจราจรติดขัด ร่วมถึงสร้างความกังวลในความปลอดภัย แก่ผู้ประกอบการค้า และผู้ที่อยู่อาศัยในบริเวณดังกล่าว จนนำไปสู่ความไม่พอใจของบุคคลที่ได้รับผลกระทบจากการชุมนุมของกลุ่มผู้ชุมนุม นปช. และกลายเป็นความขัดแย้งที่เป็นสาเหตุของการปะทะกันในตอนค่ำของวันที่ 21 เมษายน 2553 ระหว่างกลุ่มผู้ชุมนุม นปช. และกลุ่มประชาชนชาวสีลมที่ไม่เห็นด้วย จนเป็นเหตุให้มีผู้บาดเจ็บ กระนั้นก็ตาม สถานการณ์ของทั้งสองฝ่าย ยังคงทวีความตึงเครียดจนอาจจะนำไปสู่การปะทะกันอีกครั้ง ซึ่งท้ายที่สุด อาจจะเป็นเหตุการณ์ที่นำไปสู่โศกนาฏกรรมการสูญเสียชีวิตของประชนคนไทยอีกครั้งพวกเรา กลุ่มเยาวชนศึกษาสันติวิธี มีความกังวลถึงเหตุการณ์ความรุนแรงที่อาจจะเกิดขึ้น จึงใคร่จะขอวิงวอนกลุ่มประชาชนชาวสีลมในฐานะสมาชิกของสังคมเดียวกัน ดังข้อเรียกร้องต่อไปนี้1.ขอให้ประชาชนชาวสีลมใช้ความอดทนอดกลั้นต่อสถานการณ์ หลีกเลี่ยงการเผชิญหน้า และไม่แสดงท่าทียั่วยุกับผู้ชุมนุม นปช. ที่อาจนำไปสู่เหตุแห่งความรุนแรงได้ เนื่องมาจาก การใช้ความรุนแรงเป็นเหตุทำให้เกิดการสูญเสีย ทั้งแก่ชีวิตและทรัพย์สิน ทั้งผู้ที่เกี่ยวข้อง และไม่เกี่ยวข้อง นอกจากนี้วิธีการดังกล่าว ยังไม่สามารถแก้ไขปัญหาความขัดแย้งดังกล่าวให้ทุเลาลงได้ การใช้ความรุนแรงอันมีบ่อเกิดมาจากความเกลียดชัง รังแต่จะยิ่งสร้างปัญหาภายในสังคมให้วุ่นวาย และยากเกินกว่าจะแก้ไขได้2.จะเห็นได้จากบทเรียนในเหตุการณ์ของวันที่ 10 เมษายน 2553 ที่ความวุ่นวายเป็นโอกาสให้กลุ่มผู้ไม่หวังดีสร้างสถานการณ์ เพื่อฉวยโอกาสสร้างผลประโยชน์ให้แก่ตัวเอง หรือพวกพ้อง โดยไม่คำนึงถึงการสูญเสียของชีวิตประชาชนผู้เกี่ยวข้อง ดังนั้นจึงใคร่ขอให้ประชาชนชาวสีลมช่วยเป็นกำลังในการสอดส่องผู้ต้องสงสัยในบริเวณดังกล่าว ทั้งนี้เพื่อความปลอดภัยของทั้งประชาชนชาวสีลมเอง และประชาชนผู้ชุมนุม นปช. ด้วยท้ายที่สุดนี้ พวกเรายังมีความเชื่อว่า กลไกการใช้อำนาจของภาครัฐ กลไกการปรับตัวของภาคธุรกิจเอกชน และขบวนการแก้ปัญหาความเหลื่อมล้ำและการทุจริตคอรัปชั่นด้วยสันติวิธีของภาคประชาสังคม จะนำไปสู่ทางออกที่เกิดประโยชน์กับทุกฝ่ายและพัฒนาการที่ยั่งยืนสำหรับประเทศไทยกลุ่มเยาวชนศึกษาสันติวิธี22 เมษายน 2553
22 เม.ย. 53 - กลุ่มเยาวชนศึกษาสันติวิธี (ยศส.) ออกจดหมายเปิดผนึกถึงประชาชนชาวสีลม วอนขอให้อดกลั้นไม่ยั่วยุ หลีกเลี่ยงการเผชิญหน้ากับกลุ่ม นปช. จดหมายเปิดผนึกถึงประชาชนชาวสีลม โดย
กลุ่มเยาวชนศึกษาสันติวิธี (ยศส.),การชุมนุมเดือนมีนาคม - พฤษภาคม 2553